wickkiey/tamil-wikipedia-chunked huggingface dataset:
# மதுரைத் திட்டம் நூல்கள் பட்டியல் (அகர வரிசை)

## ஆ

- ஆசாரக் கோவை
- ஆதிநாதன் வளமடல்
- ஆத்திசூடி
- ஆனைமங்கலச் செப்பேடுகள்
# மதுரைத் திட்டம் நூல்கள் பட்டியல் (அகர வரிசை)

## இ

- இசை அமுது
- இனி ஒரு வைகறை
- இனியவை நாற்பது
- இன்னா நாற்பது
- இன்னிலை
- இரங்கேச வெண்பா
- இராமானுஜ நூற்றந்தாதி
- இராமாயண வெண்பா
- இருண்ட வீடு
- இருபதாம் நூற்றாண்டு ஈழத்தமிழ் இலக்கியம்
- இலக்கணச் சுருக்கம்
- இலக்கிய தீபம்
- இலக்கியத்தின் எதிரிகள்
- இளைஞர் இலக்கியம்
# மதுரைத் திட்டம் நூல்கள் பட்டியல் (அகர வரிசை)

## ஈ

- ஈட்டியெழுபது
- ஈழநாடு இலக்கிய வளர்ச்சி
# மதுரைத் திட்டம் நூல்கள் பட்டியல் (அகர வரிசை)

## உ

- உண்ணா முலையம்மை பிள்ளைத்தமிழ்
- உண்மை நெறி விளக்கம்
- உண்மை விளக்கம்
- உலகநீதி
# மதுரைத் திட்டம் நூல்கள் பட்டியல் (அகர வரிசை)

## எ

- எக்காலக் கண்ணி
- எட்டிகுடி முருகன் பிள்ளைத் தமிழ்
- எண்ணெய்ச் சிந்து
- எதிர்பாராத முத்தம்
# மதுரைத் திட்டம் நூல்கள் பட்டியல் (அகர வரிசை)

## ஏ

- ஏரெழுபது
- ஏலாதி
# மதுரைத் திட்டம் நூல்கள் பட்டியல் (அகர வரிசை)

## ஐ

- ஐங்குறுநூறு
- ஐந்திணை எழுபது
- ஐந்திலக்கணம் தொன்னூல் விளக்கம்
# மதுரைத் திட்டம் நூல்கள் பட்டியல் (அகர வரிசை)

## ஒ

- ஒப்பியல் இலக்கியம்
- ஒரு கிராமத்துப் பெண்ணின் தலைப் பிரசவம்
# மதுரைத் திட்டம் நூல்கள் பட்டியல் (அகர வரிசை)

## க

- கச்சிக்கலம்பகம்
- கடம்பர்கோயில் உலா
- கடற்கரையிலே (இலக்கியக் கட்டுரைகள்)
- கண்ணன் பாட்டு
- கண்ணப்பர் கலம்பகம்
- கண்ணி நூற்றைம்பது
- கதிர்காமக் கலம்பகம்
- கந்தகுரு கவசம்
- கந்த சஷ்டி கவசம்
- கந்த புராணம்
- கந்தன் மணம்புரி சிந்து
- கந்தர் அநுபூதி
- கந்தர் அலங்காரம்
- கனவின் மீதி
- கபிலரகவல்
- கலிங்கத்துப்பரணி
- கலித்தொகை
- கலேவலா
- கலைசைக்கோவை
- கல்லாடம்
- கல்வெட்டுப் பாடல்கள் மஞ்சரி
- களக்காட்டுச் சத்தியவாசகர் இரட்டைமணி மாலை
- களவழி நாற்பது
- களவியல் என்னும் இறையனார் அகப்பொருள்
- கவிச்சக்ரவர்த்தி கம்பர்
- கவிதைகள் - பாரதிதாசன்
- காகம் கலைத்த கனவு
- காசிக் கலம்பகம்
- காஞ்சிப் புராணம்
- காதலினால் அல்ல
- காதல் நினைவுகள்
- காந்திமதியம்மை பிள்ளைத்தமிழ்
- காரானை விழுப்பரையன் மடல்
- கார் நாற்பது
- கார்த்திகை தீப வெண்பா
- காற்றுவழிக் கிராமம்
- காளமேகப் புலவர் பாடல்கள்
- காவியமும் ஓவியமும்
- கிருட்ணகானம்
- குடும்ப விளக்கு
- குதிரைப்பந்தய லாவணி
- குயில் பாட்டு
- குறள்மூலம்
- குறிஞ்சிப் பாட்டு
- கபிலர் சங்ககாலம்
- குறுந்தொகை
- குளத்தூர் அமுதாம்பிகை பிள்ளைத்தமிழ்
- கூத்தியல் திரட்டு
- கைந்நிலை
- கொடிக்கவி
- கொன்றை வேந்தன்
- கோதை நாச்சியார் தாலாட்டு
- கோபாலகிருஷ்ண பாரதியார் பாடல்கள்
- கோயில் திருப்பணிகள் வெண்பாக் கொத்து
# மதுரைத் திட்டம் நூல்கள் பட்டியல் (அகர வரிசை)

## ச

- சகலகலாவல்லிமாலை
- சகோதரர் அன்றோ
- சங்கற்ப நிராகரணம்
- சடகோபர் அந்தாதி
- சண்முக கவசம்
- சதுரகிரி அறப்பளீசுர சதகம்
- சந்திரிகையின் கதை
- சரசுவதி அந்தாதி
- சாத்திரக்கோவை
- சிதம்பர மும்மணிக் கோவை
- சிதம்பரச் செய்யுட் கோவை
- சித்தராரூட நொண்டிச்சிந்து
- சித்தர் பாடல்கள்
- சித்தர் பாடல்கள் - மெஞ்ஞானப் புலம்பல்
- சிவாக்கியம்
- பட்டணத்துப்பிள்ளையார் பாடல்கள்
- சித்துப்பாவியல்
- சிறிய திருமுறை
- சிறுகதைகள்
- சிறுச்செந்தூர் கந்தர் கலிவெண்பா
- சிறுபஞ்ச மூலம்
- சிறுபாணாற்றுப்படை
- சிலப்பதிகாரம்
- சிவகாமியின் சபதம்
- சிவஞான சித்தியார்
- சிவஞான போதம்
- சிவப்பிரகாசம்
- சீறாப்புராணம்
- சுப்பிரமணியர் மேல் சிந்து
- சுப்பிரமணிய பாரதியார் சுய சரிதை
- சூடாமணி நிகண்டு
- சூளாமணி
- சேக்கிழார் பிள்ளைத்தமிழ்
- சொக்கநாத மாலை
- சொக்கநாத வெண்பா
- சோமேசர் முதுமொழி வெண்பா
- சோலைமலை இளவரசி
# மதுரைத் திட்டம் நூல்கள் பட்டியல் (அகர வரிசை)

## ஞ

- ஞானப் பாடல்கள் - பாரதி
# மதுரைத் திட்டம் நூல்கள் பட்டியல் (அகர வரிசை)

## த

- தண்டியலங்காரம்
- தண்ணீர் தேசம்
- தன்னுயிரைப்போல மன்னுயிரை நினை
- தமிழச்சியின் கத்தி
- தமிழ் இயக்கம்
- தமிழ் விடுதூது
- தம்பிக்கு (நூல்)
- திணைமாலை நூற்றைம்பது
- திணைமொழி ஐம்பது
- தியாக பூமி
- திரிகடுகம்
- திரு இலஞ்சி முருகன் உலா
- திரு உந்தியார்
- திருக்கடவூர் பதிகங்கள்
- திருக்களிற்றுப்படியார்
- திருக்காளத்தி நாதர் இட்டகாமிய மாலை
- திருக்குறள்
- திருக்குறுந்தாண்டகம்
- திருக்குறும்பாலப் பதிகம்
- திருக்குற்றால மாலை
- திருக்குற்றாலக் குறவஞ்சி
- திருக்குற்றாலப் பதிகம்
- திருக்கூவப்புராணம்
- திருக்கை வழக்கம்
- திருக்கொற்றவாளீசரந்தாதி
- திருச்சந்த விருத்தம்
- திருச்சிற்றம்பலக் கோவையார்
- திருச்செந்தூர் கந்தர் கலிவெண்பா
- திருஞானசம்பந்தசுவாமிகள் ஆனந்தக்களிப்பு
- திருத்தணிகையாற்றுப்படை
- திருத்தொண்டர் புராண வரலாறு
- திருத்தொண்டர் புராணம்
- திருத்தொண்டர்மாலை
- திருநள்ளாற்றுப் புராணம்
- திருநூற்றந்தாதி
- திருநெடுந்தாண்டகம்
- திருநெல்லையந்தாதி
- திருப்பல்லாண்டு
- திருப்பள்ளியெழுச்சி
- திருப்பாசூர்ப் புராணம்
- திருப்பாடற்றிரட்டு
- திருப்பாவை
- திருப்புகழ்
- திருப்புல்லாணிமாலை
- திருப்பேரூர்க் கலம்பகம்
- திருப்பேரூர்ப் பட்டீசர் கண்ணாடி விடுதூது
- திருமந்திரம்
- திருமலையாண்டவர் குறவஞ்சி
- திருமாலிருஞ்சோலைமலை அழகர் கலம்பகம்
- திருமாலை
- திருமுருகாற்றுப்படை
- திருமுறைகள்
- திருமுறைகண்ட புராணம்
- திருமொழி
- திருவந்தாதி
- திருவருட்பயன்
- திருவருட்பா
- திருவாசகம்
- திருவாசிரியம்
- திருவானைக்கா அகிலாண்டநாயகி பிள்ளைத் தமிழ்
- திருவாய்மொழி
- திருவாரூர் நான்மணிமாலை
- திருவாவடுதுரை ஆதீனத்துக் குருபரம்பரையகவல்
- திருவிடைக்கழிமுருகர் பிள்ளைத்தமிழ்
- திருவிடைமருதூர் உலா
- திருவிருத்தம்
- திருவெழுகூற்றிருக்கை
- தில்சை சிவகாமியம்மை இரட்டை மணிமாலை
- தூதுத் திரட்டு
- தேசிக பிரபந்தம்
- தேசிய கீதங்கள் - சி. சுப்ரமணிய பாரதியார்
- தேவாரம்
- தொல்காப்பியம்
# மதுரைத் திட்டம் நூல்கள் பட்டியல் (அகர வரிசை)

## ந

- நடராசப் பத்து
- நந்திக்கலம்பகம்
- நன்னூல்
- நன்னெறி
- நரி விருத்தம்
- நற்றிணை
- நல்லிசைப் புலமை மெல்லியலார்கள்
- நல்வழி
- நளவெண்பா
- நவநீதப் பாட்டியல்
- நாச்சியார் திருமொழி
- நாட்டியக் கலை விளக்கம்
- நான்மணிக்கடிகை
- நான்முகன் திருவந்தாதி
- நாமக்கல் கவிஞர் பாடல்கள்
- நாலடியார்
- நாலாயிர திவ்ய பிரபந்தம்
- நால்வர் நான்மணி மாலை
- நீதி நெறி விளக்கம்
- நீதி வெண்பா
- நீதித்திரட்டு
- நெஞ்சு விடு தூது
- நெடுநல்வாடை
- நேமிநாதம்
# மதுரைத் திட்டம் நூல்கள் பட்டியல் (அகர வரிசை)

## ப

- பகவத் கீதை - தமிழாக்கம்
- பச்சையப்பர் (நாடகம்)
- பட்டினப்பாலை
- பட்டுக்கோட்டை பாடல்கள்
- பண்டார மும்மணிக்கோவை
- பதிற்றுப்பத்து
- பரத சேனாபதீயம்
- பரிபாடல்
- பரிபாடல் திரட்டு
- பல்வகைப் பாடல்கள் - சி. சுப்ரமணிய பாரதியார்
- பழனி இரட்டைமணி மாலை
- பழனியாண்டவர் காவடிச்சிந்து
- பழமலையந்தாதி
- பழமொழி நானூறு
- பழமொழி விளக்கம்
- பழைய இராமயணம்
- பாஞ்சாலி சபதம்
- பாடற்றிரட்டு
- பாண்டிக் கோவை
- பாண்டிய, சோழ, விஜயநகர அரசர் மெய்கீர்த்திகள்
- பாண்டியன் பரிசு
- பாரதியார் பாடல்கள்
- பார்த்திபன் கனவு
- பிரதாப முதலியார் சரித்திரம்
- பிரபந்தத் திரட்டு
- புது மெருகு (சிறுகதைத் தொகுப்பு)
- புதுமைப் பெண்
- புரட்சிக்கவி
- புரட்சிக் கவிதைகள்
- புறநானூறு
- புறப்பொருள் வெண்பாமாலை
- புள்ளிருக்குவேளூர்க் கலம்பகம்
- பெரிய திருமடல்
- பெரிய திருமொழி
- பெரிய திருவந்தாதி
- பெரிய புராணம்
- பெரியநாயகியம்மை கலித்துறை
- பெருந்திருப்பிராட்டியார் பிள்ளைத்தமிழ்
- பெருமாள் திருமொழி
- பெரும்பாணாற்றுப்படை
- பேரூர்ப் புராணம்
- பொன்னியின் செல்வன்
- பொருநராற்றுப்படை
- போற்றீப்பஃறொடை
# மதுரைத் திட்டம் நூல்கள் பட்டியல் (அகர வரிசை)

## ம

- மகரநெடுங் குழைக்காதர் பாமாலை
- மகா பரத சூடாமணி
- மணிமேகலை
- மதுராபுரி அம்பிகைமாலை
- மதுரை மாலை
- மதுரை மீனாட்சி அம்மை இரட்டைமணிமாலை
- மதுரை மீனாட்சி அம்மை பிள்ளைத்தமிழ்
- மதுரைக் கலம்பகம்
- மதுரைக் காஞ்சி
- மதுரைக் கோவை
- மநுநீதி சதகம்
- மனங்குழம்பிய மாதவத்தோன்
- மனோண்மணீயம்
- மரணத்தில் வாழ்வோம்
- மறைசைக் கலம்பகம்
- மலைபடு கடாம்
- மீனாட்சியம்மை குறம்
- முகம் கொள்
- முதுமொழிக் காஞ்சி
- முத்துக்குமார சுவாமி பிள்ளைத்தமிழ்
- முத்தொள்ளாயிரம்
- முல்லைத்திணை
- முல்லைப் பாட்டு ஆராய்ச்சி
- மூதுரை
- மூவருலா
- மேலைச்சிதம்பரம் என்கிற பேரூர் பச்சைநாயகியம்மை ஆசிரியவிருத்தம்
- மேலைச்சிதம்பரம் என்கிற பேரூர் மும்மணிக்கோவை
- மோகவாசல் (சிறுகதைத் தொகுப்பு)
# மதுரைத் திட்டம் நூல்கள் பட்டியல் (அகர வரிசை)

## ய

- யாப்பருங்கலம்
- யாப்பருங்கலக்காரிகை
# மதுரைத் திட்டம் நூல்கள் பட்டியல் (அகர வரிசை)

## வ

- வட மலை நிகண்டு
- வடிவுடை மாணிக்க மாலை
- வளையாபதி
- வாட்போக்கிக் கலம்பகம்
- விநாயகர் அகவல்
- விநாயகர் நான்மணிமாலை
- வினா வெண்பா
- வினா வெண்பா, கொடிக்கவி, நெஞ்சு விடு தூது, சிவப்பிரகாசம்
- விவிலியம் (தமிழ்)
- விவேக சிந்தாமணி
- வெற்றிவேற்கை
- வேதாந்த சூடாமணி
- வேல்விருத்தம்
# மதுரைத் திட்டம் நூல்கள் பட்டியல் (அகர வரிசை)

## ஸ்ரீ

- ஸ்ரீ சுப்பிரமணிதேசிகர் நான்மணிமாலை
- ஸ்ரீமெய்கண்டதேவர் நான்மணிமாலை
# மதுரைத் திட்டம் நூல்கள் பட்டியல் (அகர வரிசை)

## ஹ

- ஹாஸ்ய மஞ்சரி பிரபந்தத்திரட்டு  
__NOTOC__
# கைவல்ய நவநீதம்

**கைவல்ய நவநீதம்** என்பது ஒரு வேதாந்த மெய்யியல் தமிழ் நூல் ஆகும். தமிழ் அத்வைத நூல்களில் தலைசிறந்தது கைவல்ய நவநீதம் எனப்படுகிறது. இந்த நூல் 1500 களில் எழுதப்பட்டது. இந்த நூலை நன்னிலம் ** நாராயண தேசிகரின்** மாணவர் அருள் திரு தாண்டவராயர் இயற்றினார். இந்நூலில் சில நல்லாசியருக்கும், நன்மாணவனுக்கும் இடையே நிகழும் உரையாடலாகவும், ஒரு தந்தை மகனுக்கு அறிவுரை கூறுவது போலவும் எழுதப்பட்டுள்ளது. தத்துவ விளக்கப்படலம், சந்தேகம் தெளிதற் படலம் என்று இரு பெரும் பகுதிகளாக பிரிக்கப்பட்டுள்ளது.
# கைவல்ய நவநீதம்

## நூலின் சிறப்பு

இந்நூல் பாயிரம் 7, தத்துவ விளக்கப்படலம் 101, சந்தேகம் தெளிதற் படலம் 185 ஆக மொத்தம் 293 பாடல்கள் கொண்டதாக எழுதப்பட்டுள்ளது. இந்நூலில் எழுசீர் ஆசிரியவிருத்தம் பத்து பாடல்கள் (231-240), எண்சீர் ஆசிரியவிருத்தம் பதினொன்று பாடல்கள் (123-133), அறுசீர் ஆசிரியவிருத்தம் 172 பாடல்கள் உள்ளன.  
கைவல்ய நவநீதத்திற்கு தமிழில் பலர் விரிவுரை எழுதி இருந்தாலும், **பிறையாறு ஸ்ரீ அருணாசல சுவாமிகள்**, **ஈசூர் ஸ்ரீ சச்சிதானந்த சுவாமிகள்** மற்றும் சிதம்பரம் **ஸ்ரீ பொன்னம்பல ஞானதேசிகர்** (தத்துவார்த்த தீபம்) ஆகியோரது உரைகளே மிக பழமையானது, காலத்தால் முற்பட்டது, கருத்தாழத்தால் மேம்பட்டது. கடந்த நூற்றாண்டின் முற்பகுதியில் **மஹாவித்வான் வடிவேலு செட்டியார்**, வினா விடை அமைப்பில், கைவல்ய நவநீதத்திற்கு விளக்க உரை எழுதிப் பதிப்பித்தார். 1933ல், **ப்ருஹ்மஸ்ரீ திருமாநிலையூர் கோவிந்தய்யர்** 'தாத்பர்ய தீபிகை' என்னும் உரையை எழுதி, தமிழ் மூலத்துடன், **சங்கு கவிகளின்** சமஸ்கிருத மொழிபெயர்ப்பையும், தன் உரையையும் ஒருங்கே பதிப்பித்தார். இந்த நூல் தமிழிலிருந்து திருக்குறளுக்கு அடுத்தபடியாகப் பல்வேறு மொழிகளில் மொழிபெயர்க்கப்பட்டுள்ளது. 1855 இல் டாக்டர் கார்ல்க்ரோல் என்ற ஜெர்மானியரால் ஜெர்மனியிலும் ஆங்கிலத்திலும் மொழிபெயர்க்கப்பட்டு வெளிவந்தது.  
கைவல்யனவனீதத்திர்க்கு ஸம்ஸ்கிருதத்தில் மொழிபெயர்ப்பு் வந்துள்ளது. அதன் பெயரும்ʼ ***கைவல்யனவனீதம்*** என்றே ஆகும். **ஶங்குகவி** இதை இயற்றியிருக்கிறார். இம்மொழிப்பெயர்ப்பு , ***கிருஷ்ணப்ரியா*** என்ற விளக்கவுரையுடன் வெளியிடப்பட்டுள்ளது.https://www.academia.edu/45223632/Introduction_to_Kaivalyanavan%C4%ABtam_of_%C5%9Aa%C5%84kukavi_Edited_with_%E0%A4%95%E0%A5%83%E0%A4%B7_%E0%A4%A3%E0%A4%AA_%E0%A4%B0%E0%A4%BF%E0%A4%AF%E0%A4%BE_commentary_  
கைவல்ய நவநீதத்திற்கான ஆங்கில உரைகளில், சுவாமி **ஸ்ரீ ரமணானந்த சரஸ்வதி**களின் ஆங்கில உரை மேலானதாகக் கருதப்படுகின்றது. கைவல்ய நவநீதம், பகவான் **ஸ்ரீ ரமண மகரிஷி**யால் சாதகர்க்குப் பரிந்துரைக்கப் பெற்றது. பாராயணத்துக்கான கைவல்ய நவநீதம் மூலமும், **சிவ. தீனநாதனால்** செய்யப்பட்ட உரைச்சுருக்கமும், ஸ்ரீ ரமணாச்ரமம் வெளியீடாகப் பதிப்பிடப்பட்டுள்ளது. **ஸ்ரீ முனகல வெங்கடராமையா**வின் ஆங்கில மொழிபெயர்ப்பும், அதிலிருந்து செய்யப்பட்ட தெலுங்கு மொழிபெயர்ப்பும் பதிப்பிடப்பட்டுள்ளன.
# கைவல்ய நவநீதம்

## நூல் தரும் சில செய்திகள்

- பாயிரப் பகுதியிலுள்ள 7 பாடல்களில் இந்த நூலாசிரியர் இறைவனை ஏகநாயகன், பூன்ற முத்தன், இன்பப் புணரியாதவன், விமல போத சொரூபம், என்றெல்லாம் குறிப்பிடுகிறார். அவர் அருளால் தான் பிரம சுபாவம் ஆனதாகக் குறிப்பிடுகிறார். என் மனம், புத்தி, புலன் ஆகியவற்றை என் அறிவினால் இயக்கும்போது ஈசன் என் குருவாய்த் தோன்றுகிறான். பற்று, வீடு இரண்டையும் காட்டும் வேள் அவன். வேதாந்தப் பாற்கடலைக் குரவர்கள்( ஆசிரியர்கள்) குடத்தில் மொண்டு குடத்தில் நிறைத்து வைத்ததைக் கடைந்து வெண்ணெய் ஆக்கித் தருகிறேன். பசித்தோர் உண்ணுக என தாண்டவராய சுவாமிகள் கூறியுள்ளார்.
- கைவல்ய நவநீதத்தை படிக்கும் யாவரும் எளிதில் புரிந்து கொள்வதற்காக, வித்வான் எம். நாராயண வேலுப்பிள்ளை **தத்துவக்கோட்பாடு** என்ற விளக்கக் கட்டுரையை எழுதியுள்ளார்.
- "புதுமையாம் கதை கேள்" (தத்துவ விளக்கப் படலம் பாடல்-61) என்று பத்து நபர்கள் ஒரு ஆற்றைக் கடந்து அக்கரை சேர்ந்து அனைவரும் ஆற்றைக் கடந்ததை உறுதி செய்து கொள்ள ஒவ்வொருவராக எண்ணி தன்னைச் சேர்க்காமல் ஒன்பது பேர் தான் உள்ளதாக துன்பமுற்று தன்னை அறியாத மயக்கமே **அஞ்ஞானம்**என்றும், அந்த வழியே வந்த வழிப்போக்கன் பத்து நபர் இந்த இடத்தில் உள்ளனர் என ஒவ்வொருவராக எண்ணி பத்து என அறிந்து கொள்வது **பரோட்சஞானம்** என ஞான விளக்கம் அளித்துள்ளார் **தாண்டவராய சுவாமிகள்**.
# கைவல்ய நவநீதம்

## கருவிநூல்

- கைவல்ய நவநீதம், வேலுப்பிள்ளை விளக்கவுரையுடன், முல்லை நிலையம், சென்னை 17, முதல் பதிப்பு 2002, இரண்டாம் பதிப்பு 2009
# கனகசபாபதி சரவணபவன்

**கனகசபாபதி சரவணபவன்** ஒரு தமிழ் எழுத்தாளர், வரலாற்று ஆய்வாளர். இவர் பன்னிரெண்டுக்கும் மேலான நூல்களை எழுதி உள்ளார். 1980 களில் இருந்து யேர்மனியில் வசிக்கிறார்.
# கனகசபாபதி சரவணபவன்

## படைப்புகள்

### வரலாற்று நூல்கள்

- வரலாற்றுத் திருகோணமலை
- காலனித்துவ திருகோணமலை
# கனகசபாபதி சரவணபவன்

## படைப்புகள்

### அகராதிகள்

- டச்சு - தமிழ் தமிழ் - டச்சு அகராதி
- யேர்மன் தமிழ் தமிழ் யேர்மன் அகராதி
# சதாசிவம் சச்சிதானாந்தம்

**சதாசிவம் சச்சிதானாந்தம்** ஒரு எழுத்தாளர், ஆசியர், மொழிபெயப்பாளர் ஆவார். இவர் பிரான்சில் வசிக்கிறார். பிரெஞ்சு மொழி, நாடு, சமூக பற்றி பல நூல்களை எழுதியுள்ளார்.
# சதாசிவம் சச்சிதானாந்தம்

## படைப்புகள்

- பிரான்ஸ் நாடும் பிரெஞ்சு மக்களும்
- பிரெஞ்சு பேச்சுமொழி இலக்கணம்
- தற்கால அகராதி பிரெஞ்சு - தமிழ்
- தமிழருக்கான பிரெஞ்சு மொழி வழிகாட்டி
- பிரெஞ்சு இலக்கணம் (நூல்)
- ஆங்கில பிரெஞ்சு மொழிகளின் ஒப்பீட்டுக் கற்கை
# சென்னைப் பல்கலைக்கழகத் தமிழ்ப் பேரகராதி

**சென்னைப் பல்கலைக்கழகத் தமிழ்ப் பேரகராதி** என்பது சென்னைப் பல்கலைக்கழகத்தால் தொகுத்து வெளியிடப்பட்ட ஒரு தமிழ் அகராதி. இது 1920-களில் ஏழு தொகுதிகளாக வெளிவந்தது. முதல் பதிப்பில் 117,762 சொற்கள் இருந்தன.
# சென்னைப் பல்கலைக்கழகத் தமிழ்ப் பேரகராதி

## வரலாறு

தமிழ் நாட்டில் கிருத்தவப் பணி செய்து கொண்டிருந்த அமெரிக்க சங்கத்தார் தமிழில் ஒரு விரிவான அகராதி யொன்றை வெளியிடவிரும்பினர். அவர்கள் சார்பாகப் பெர்சிவல் முதலிய அறிஞர் பலர் பலகாலமாகத் திரட்டிய அகராதியைப் பதிப்பிக்கும் பொறுப்பும் உரிமையும் வின்சுலோ என்னும் அறிஞருக்கு வாய்த்தது. அவ்வறிஞர், அறுபத்தேழாயிரம் சொற்கள் அடங்கிய, பேரகராதியை அச்சிட முற்பட்டார். அதன் செலவு, அளவு கடந்து சென்றதால் அமெரிக்க சங்கத்தார் அதன் பொறுப்பை ஏற்று நடத்த இயலாது தளர்வுற்றார். முந்நூற்று அறுபது பக்கம் அச்சிட்டு முடிந்த அளவில், அகராதி வேலை நின்றுவிடுமோ என்ற கவலை பிறந்தது. இதனால் வின்சுலோ சென்னை அரசாங்கத்தாரது உதவியை நாடினார். அன்னார் அகராதி முற்றுப் பெற்றவுடன், நூறு, பிரதிகள் விலை கொடுத்து வாங்குதல் கூடும் என்று வாக்களித்தனரேயன்றி முன்பணம் கொடுத்து உதவ முனவரவில்லை. அகராதி அச்சிட்டு முடிவதற்குப் பின்னும் ஆறாயிரம் ரூபாய்க்கு மேல் செலவாகும் என்று வின்சுலோ ஐயர் கணக்கிட்டார். ஆனால் இவர் கருதியவாறு பங்குகள் விலைப்படவில்லை. இந்நிலையில் வேறு வழியின்றித் தம் சொந்தப் பொறுப்பில் ஐயாயிரம் ரூபாய் கடன்பட்டு, அச்சு வேலையை முடித்து அகராதியை வெளியிட்டார்.  
இந்நிலையில் வின்சுலோவின் அகராதியைப் மேலும் பெருக்கியும் புதுக்கியும் வெளியிடல் வேண்டும் என்ற கருத்து அறிவாளர் உள்ளத்தில் அரும்பிற்று. பல்லாண்டு தமிழ் நாட்டில் உழைத்துப் பழுத்த முதுமையுற்று, ஆங்கில நாட்டிற் போந்து தமிழ்ப்பணி செய்து கொண்டிருந்த போப்பையர் மனத்திலும் இவ்வார்வம் பிறந்தது. தமிழறிந்தவர் ஒருவரை உதவிக்கு அனுப்பினால் தாமே வின்சுலோவின் அகராதியைப் புதுக்கித் தருவதாக அவர் சென்னை அரசாங்கத்தாருக்கு அறிவித்தார். ஆயினும் அக் கருத்து நிறைவேறு முன்னமே போப்பையர் வாழ்வு முடிந்துவிட்டது. அவர் தொகுத்து வைத்திருத்த சொற்களையும் குறிப்புக்களையும் சென்னைக் கையெழுத்து நூல் நிலையத்திற்கு அவர் மைந்தர் அனுப்பினார். பேரகராதியைத் தொகுத்த அறிஞர்கள் 'மொழிப் பொருள் காரணம் விழிப்பத் தோன்றா' என்ற தொல்காப்பிய சூத்திரத்தைத் தமக்கு ஆதாரமாகக் காட்டியும் தமிழ் மொழி நூல் குழந்தைப் பருவத்திலேயே இருக்கிறதென்பதாகக் காட்டியும் சொற்களுக்குச் சொற்பிறப்புக் காட்டமைக்குக் காரணங் கூறினர்.
# சென்னைப் பல்கலைக்கழகத் தமிழ்ப் பேரகராதி

## இணைய இருப்பு

இந்த பேரகரமுதலி இணையத்தில் பின்வரும் தொடுப்புகளில் காணலாம்.
- தெற்கு ஆசிய எண்ணிம நூலக இணையப்பக்கத்தின் தேடுப்பக்கம்
- தமிழ் இணையக் கல்விக்கழகம் வழங்கும் இணைய அகரமுதலிகள் பட்டியல்
-
# மலபார் ஆங்கில அகராதி

**மலபார் ஆங்கில அகராதி** அல்லது **தமிழும் இங்கிலிசுமாயிருக்கிற அகராதி** என்பது தமிழில் வெளிவந்த முதல் தமிழ் ஆங்கில அகராதியாகக் கருதப்படுகிறது. இது 1779 இல் வெளிவந்தது. இது ஜொகான் பிலிப் பொப்ரீசியசும் மற்றும் சான் கிறித்தியான் பெரெய்தாப்டும் (John Christian Breithaupt) ஆகியோரால் வெளியிடப்பட்டது. இதில் 9000 சொற்கள் இருந்தன.
# மலபார் ஆங்கில அகராதி

## மீள்பதிப்பு

இந்த அகராதி **தரங்கம்பாடி அகராதி என்ற பெப்ரிசியஸ் அகராதி** என்ற பெயரில் சந்தியா பதிப்பகத்தால் மீள்பதிப்பு செய்யப்பட்டு வெளியிடப்பட்டுள்ளது.
# பார்த்தியா

**Parthian Empire at its greatest extent, c. 60 BCE.**  
| பார்த்தியன் மொழி |
| --- |  
**பார்த்தியா** *(**Parthia**)* (ஆட்சிக் காலம்:கிமு 247 முதல் கிபி 224 வரை) என்பது பாரசீகர்களின் பேரரசு ஆகும். பார்த்தியா பேரரசு தற்கால ஈரான் பண்டைய அண்மை கிழக்கு மற்றும் நடு ஆசியாவின் பகுதிகளைக் கொண்டது. பாரசீகர்கள் நிறுவிய பார்த்தியப் பேரரசு தற்கால ஈரானையும், ஆர்மீனியா, ஈராக், ஜியார்ஜியா, கிழக்கு துருக்கி, கிழக்கு சிரியா, அசர்பெய்ஜான், துர்க்மெனிஸ்தான், ஆஃப்கானிஸ்தான், பாகிஸ்தான், குவைத், பாரசீக வளைகுடா, அரேபிய தீபகற்பம், பஹ்ரைன், கத்தார், ஐக்கிய அரபு அமீரகம் ஆகியவற்றின் சில பகுதிகளையும் உள்ளடக்கியதாகும்.  
பார்த்தியன்கள் சிறந்த வில்லாளிகளாயும் குதிரை வீரர்களாகவும் விளங்கினர். போரில் புறமுதுகிட்டு ஓடுவது போல் நடித்து எதிரிகளின் மீது அம்பு மாரி பொழிவர்.  
கி.மு. 250 ஆம் ஆண்டில் பார்த்தியர்கள் பார்த்தியப் பேரரசு அமைப்பதில் வெற்றி பெற்றனர். கி.மு முதலாம் நூற்றாண்டில் அது யூப்ரடீசு மற்றும் சிந்து நதிகளுக்கிடையிலும், மற்றும் ஆமூ தாரியா ஆற்றுக்கிடையிலும் பரந்து விரிந்த பாத்தியப் பேரரசாக வளர்ந்தது.
# பார்த்தியா

## இதனையும் காண்க

- பார்த்தியப் பேரரசு
# விக்கிப்பீடியா:முதற்பக்கக் கட்டுரைகள்/பெப்ரவரி 6, 2011

**பாமியன் புத்தர் சிலைகள்** எனப்படுவன, ஆப்கனித்தானில் உள்ள பாமியன் பள்ளத்தாக்கில், மலைச்சரிவுகளில் செதுக்கப்பட்டிருந்த இரு பெரும் புத்தர் சிலைகளைக் குறிக்கும். ஆறாம் நூற்றாண்டில் அமைக்கப்பட்ட இச்சிலைகள் இந்திய, கிரேக்கக் கலைகளின் கலப்புப் பாணிக்குச் சிறந்த எடுத்துக்காட்டாக விளங்கின. பருமட்டான உடல் அமைப்பு மணற்கல் பாறையில் நேரடியாகவே செதுக்கப்பட்ட பின்னர், மண்ணையும், வைக்கோலையும் கலந்து நுணுக்க வேலைப்பாடுகள் செய்து அதன் மேல் சாந்து பூசி முடிக்கப்பட்டிருந்தது. இந்த மேல் வேலைப்பாடுகளும் சாந்தும் எப்போதோ கரைந்து போய்விட்டன. எனினும், நிறப் பூச்சுக்களைப் பூசி, முகம், கைகள், உடையின் மடிப்புகள் என்பவற்றை வெளிப்படுத்து முயற்சிகள் செய்யப்பட்டிருந்தன. பெரிய சிலை சிவப்பு நிறத்திலும், சிறியது பல்வேறு நிறங்களிலும் காணப்பட்டன. சிலைகளின் கைகளின் கீழ்ப்பகுதி, மண், வைக்கோல் கலவையாலேயே செய்யப்பட்டது, ஆனால், முகத்தின் மேல் பகுதிகள் பெரிய மரத்தாலான முகமூடிகளால் ஆனதாக இருக்கலாம் எனக் கருதப்படுகின்றது. படங்களில் காணப்படும் வரிசையாக அமைந்த துளைகள் வெளிப் பூச்சுக்களை நிலைப்படுத்துவதற்காக மர ஆணிகள் செலுத்தப்பட்டிருந்த இடங்கள் ஆகும். அந்நாளைய தலிபான் அரசு இஸ்லாமியச் சட்ட முறைமைக்கு எதிரானதாகக் கூறி, 2001 இல் இச்சிலைகளை வெடிவைத்துத் தகர்த்து விட்டது. *மேலும்..*
---  
**தியடோர் சாமர்வெல்** (1890-1975) ஒரு பிரித்தானிய அறுவை சிகிச்சை நிபுணரும், மலையேற்ற நிபுணரும் சமூக சேவகரும் ஆவார். எவரெஸ்ட் சிகரத்துக்கு இருமுறை ஏற முயன்றவர். நாற்பது ஆண்டுகள் இந்தியாவில் மருத்துவராகப் பணியாற்றினார். சாமர்வெல் இங்கிலாந்தில் பிறந்தவர். பெற்றோர் செருப்புத் தயாரிக்கும் தொழிற்சாலை வைத்திருந்தார்கள். கேம்ப்ரிட்ஜில் மருத்துவம் பயின்றார். முதலாம் உலகப் போரில் ஈடுபட்டு 1915 முதல் 1918 வரை பிரான்சில் பிரித்தானிய இராணுவ வீரராகப் பணியாற்றினார். போரில் கண்ட காட்சிகள் அவரை ஆழமான அமைதி விரும்பியாக மாற்றின. கிறித்தவ நம்பிக்கை மேலும் உறுதிப்பட்டது. இந்தியாவெங்கும் பயணம் செய்த சாமர்வெல் கன்னியாகுமரிக்கு வந்தார். அங்கே கண்ட வறுமையால் வருத்தம் அடைந்த அவர் நெய்யூர் என்ற ஊரில் இருந்த லண்டன் மிஷன் அமைப்புடன் இணைந்து மருத்துவப்பணி செய்ய ஆரம்பித்தார். அவருக்கு லண்டனில் காத்திருந்த பிரகாசமான எதிர்காலத்தை உதறி நெய்யூரிலேயே தங்கி மருத்துவசேவை செய்ய ஆரம்பித்தார். ஒரு பெரிய மருத்துவக்குழுவையே பயிற்சிகொடுத்து உருவாக்கினார். அறுவை சிகிச்சைக்கு அவரே பல புதிய முறைகளை கண்டுபிடித்தார். *மேலும்..*
# கூறுவெளி

நிகழ்தகவுக் கோட்பாட்டில் **கூறுவெளி** அல்லது **மாதிரிவெளி** (*Sample space*) என்பது ஒரு சமவாய்ப்புச் சோதனையின் அனைத்து நிகழ்வுகளையும் கொண்ட கணம். இது பெரும்பாலும் *S*, Ω, அல்லது *U* எனும் குறியீடுகளால் குறிக்கப்படுகிறது.
# கூறுவெளி

## எடுத்துக்காட்டுகள்

- சீரான ஒரு நாணயத்தை ஒருமுறை சுண்டும் போது கிடைக்கக்கூடிய விளவுகள் தலை, பூ ஆகிய இரு விளைவுகள்.  
இச்சமவாய்ப்பு சோதனையின் கூறுவெளி:  
:<math>\{\text {H T}\} </math>  
இங்கு H என்பது தலை விழும் நிகழ்ச்சி; T என்பது பூ விழும் நிகழ்வு.  
- சீரான இரு நாணயங்களை ஒருமுறை அல்லது சீரான ஒரு நாணயத்தை இருமுறை சுண்டும் சமவாய்ப்பு சோதனையின் கூறுவெளி:  
:<math>\{ \text{HH HT TH TT} \}</math>  
- மூன்று நாணயங்களைச் சுண்டும் சமவாய்ப்பு சோதனையின் கூறுவெளியினை ஒரு நாணயத்தைச் சுண்டும் சமவாய்ப்புச் சோதனையின் கூறுவெளி மற்றும் இரு நாணயங்களைச் சுண்டும் சமவாய்ப்புச் சோதனையின் கூறுவெளி ஆகிய இரண்டின் கார்ட்டீசியன் பெருக்கலாகக் காணலாம்:  
:<math>\{ \text{H, T} \}</math> X <math>\{ \text{HH HT TH TT} \}</math> = <math>\{ \text{HHH HTH THH TTH HHT HTT THT TTT} \}</math>  
- ஆறு முகங்கள் கொண்ட ஒரு சீரான பகடையை வீசும் சமவாய்ப்புச் சோதனையின் கூறுவெளி:  
:<math>\{ \text{1,2,3,4,5,6}\}</math>  
- இரு பகடைகளை வீசும் சமவாய்ப்புச் சோதனையின் கூறுவெளி:  
:<math>\{ \text{1,2,3,4,5,6} \}</math> X <math>\{ \text{1,2,3,4,5,6} \}</math> = <math>\{ \text{(1,1) (1,2) (1,3) (1,4) (1,5) (1,6) (2,1) (2,2) (2,3) (2,4) (2,5) (2,6) (3,1) (3,2) (3,3) (3,4) (3,5) (3,6) (4,1) (4,2) (4,3) (4,4) (4,5) (4,6) (5,1) (5,2) (5,3) (5,4) (5,5) (5,6) (6,1) (6,2) (6,3) (6,4) (6,5)(6,6)}\}</math>  
he:מרחב הסתברות
# பண்டாரம் (சமய மரபு)

**பண்டாரம்** அல்லது **பண்டாரத்தார்** என அழைக்கப் பெறுவோர் வீரசைவ மரபை பின்பற்றும் வெள்ளாளர் சமூக உட்பிரிவைச் சார்ந்தவர்களாவர். ஆண்டிப் பண்டாரம், பண்டராம், யோகிஸ்வரர், வைராவிகள், புலவர், போன்ற வேறு பெயர்களாலும் அழைக்கப்படுகிறார்கள். பண்டாரம் சாதியினர் பெரும்பாலும் கோவில்களில் காவடி கட்டுதல், பூக்கட்டுதல் போன்றவற்றை செய்து வருகின்றனர். தற்பொழுது அனைத்து விதமான தொழில்களும் செய்கின்றனர். இந்து சமய அறநிலையத் துறையின் கீழ் கொண்டு வரப்படாத கோயில்களில் பணிபுரிபவர்கள் தான் ஆண்டிப்பண்டாரங்கள்.
# பண்டாரம் (சமய மரபு)

### வரலாறு

தமிழக வரலாற்றின் படி 9 ஆம் நூற்றாண்டில் ராஜராஜன் காலகட்டத்தில் சைவக் கோயில்கள் ஆகம வழிபாட்டுக்குள் கொண்டு வரப்பட்டன. அந்த ஆகமங்கள் ’அர்ச்ச’ முறை கொண்டவை. அதாவது 16 வழிபாடுகள் மூலம் சிவனை வழிபடுபவை.  
ஆனால் இவற்றுக்கு வெளியேயும் பல வழிபாட்டுமுறைகள் இருந்தன. அவை தாந்த்ரீக (குறியீட்டுச் சடங்குகள் கொண்ட) வழிபாட்டு முறையை பின்பற்றியவை. அவற்றை பக்தி இயக்கம் வெறுத்து ஒதுக்கவே அவை இரகசியச் சடங்குகளாயின. தாந்த்ரீகக் கல்வி அளிக்கும் கல்விச்சாலைகளை ராஜராஜன் அழித்தார். (காந்தளூர் சாலை கலமறுத்தருளி...காந்தளூர்ச்சாலை குமரிமாவட்டத்தில் இருந்த அதர்வவேத பாடசாலை) இந்த தாந்த்ரீக மதங்களில் பல ரகசியச்சடங்குகளாக ஆயின. பௌத்த ஞானத்தை உள்வாங்கின. ரசவாதத்துடன் கலந்தன. பின்னர் சித்தர் மரபாக உருவெடுத்தன.  
வீரசைவம் ஆகம முறைகளுக்கு வெளியே உள்ள வழிபாட்டுமுறைகளில் இருந்து பத்தாம் நூற்றாண்டுக்குப்பின் உருவானது. அதன் தத்துவ ஊற்றுமுகம் காஷ்மீர சைவம். அவற்றுக்குத் தனி மடங்கள் வந்தன. பல்லவர்களால் பேணப்பட்டன. பின்னர் வீரசைவம் கர்நாடகத்தில் பரவிச் செழித்தது. கர்நாடகத்தில் பசவண்னர் உருவாக்கிய சைவம் இன்று கர்நாடக வீரசைவமென சொல்லப்படுகிறது.  
தமிழ் வீரசைவர்கள் ஆகம சைவர்களால் புறக்கணிக்கப்பட்டனர். நாயக்கர் காலகட்டத்தில் வீரசைவ மடங்களுக்கும் ஆதரவு கிடைத்தது. ஆகவே ஆலயங்களைக் கைப்பற்ற போட்டிகள் நிகழ்ந்தன. குறிப்பாக சங்கரன் கோயில் வீரசைவர்களால் கையகபடுத்தப்பட்டு நெடுங்காலம் அவர்களின் சடங்குகளுக்குள் இருந்தது. வீரசைவர்களின் பூசாரிகள் பண்டாரங்கள் என்ற சாதியினர். இவர்களை வைராகிகள் அல்லது வைராவிகள் என்றும் சொல்வார்கள். வீரசைவ தாந்த்ரீக நெறிகள் சிலவற்றை இவர்கள் கையாள்வதனால் இப்பெயர். இவர்கள் மெல்ல மெல்ல இன்று அய்யர்களால் கோயில்களில் இடமாற்றம் செய்யப்பட்டனர். இன்று சிறிதளவு எஞ்சும் செல்வாக்கு பழனியில் மட்டுமே உள்ளது.
# பண்டாரம் (சமய மரபு)

## பெயர்க் காரணம்

பண்டாரம் என்பது ஒரு குறிப்பிட்ட சமூகத்தின் பெயரல்ல மாறாக சைவ சமயத்தை குறிப்பாக வீரசைவ சமயத்தை பின்பற்றும் மக்களின் சமய சடங்குகளை செய்வதற்கு நியமிக்கப்படும் குருமார்களை குறிக்க பயன்படுத்தும் ஒரு பொதுவான வார்த்தையாகும். சைவ சமயத்தை பின்பற்றும் பல சமூக மக்கள் தங்கள் சொந்த சமூகத்திற்குள்ளேயே குருமார்களை நியமித்து கொள்வர் அவ்வாறு நியமிக்கப்படும் குருமார்களை பண்டாரம் என்று அழைப்பர்.
மேலும் "பண்டாரம்" என்ற சொல்லானது "அருளநுபவக் கருவூலம்" என்ற பொருளைக் கொண்டது. பண்+ஆரம்=பண்டாரம்; பண்ணினால் பாமாலை தொடுப்பவர்கள் என்றும், பண்ணோடு ஓதுபவர்கள் என்றும், பண்ணோடு இசைப்பவர்கள் என்றும், பண்டகசாலை காப்பாளர் என்றும் பொருள் கூறுவர். இதன் காரணமாகவே இவர்களை எல்லோரும் "பண்டாரம்" என்னும் சிறப்புப் பெயர் கொண்டு அழைத்தார்கள்.
பண்டார வகுப்பினர் அரசாங்க, கல்விப் படிவங்களில் ‘வீரசைவ லிங்கத்தார்’ எனத் தங்களை அடையாளப்படுத்துகிறார்கள். இந்தச் சமூகப்பிரிவில் லிங்கம் அணிந்துகொள்பவர்களும் உண்டு. ஆனாலும் அவர்களில் பெரும்பாலோர் இன்று முருகனடிமைகளே.  
**ஜங்கம்**  
தெலுங்கு மொழி பேசும் ஜங்கம் சமூக மக்களும் வீரசைவ மரபை பின்பற்றுகிறார்கள் ஆயினும் ஜங்கம் மக்களுக்கும் பண்டாரம் மக்களுக்கும் எந்த தொடர்பும் கிடையாது. உண்மையில் ஜங்கம் மக்கள் ஆந்திரபிரதேசம் மற்றும் தெலுங்கானா மாநிலங்களில் வாழும் லிங்க பலிஜா சமூகத்தின் உட்பிரிவுகளில் ஒன்றாக உள்ளனர்.  
தமிழ்நாட்டில் வாழும் ஜங்கம் மக்கள் உண்மையில் தெலுங்கு மொழியைத் தாய்மொழியாகக் கொண்டவர்கள். ஆந்திரப் பிரதேசத்தில் இவர்கள் லிங்க பலிஜா அல்லது லிங்காயத் பலிஜா என்றும், கர்நாடகாவில் லிங்க பனஜிகா அல்லது லிங்காயத் பனஜிகா என்றும், தமிழ்நாட்டில் லிங்க வடுகர் அல்லது லிங்காயத் வடுகர் என்றும் அழைக்கப்படுகிறார்கள். லிங்க பலிஜா மக்கள் தங்கள் சமூகத்திற்குள்ளேயே பூசாரிகளை நியமித்தனர், அவ்வாறு நியமிக்கப்பட்ட பூசாரிகள் ஜங்கம் என்று அழைக்கப்பட்டார்கள். ஜங்கம் சமூகம் என்பது லிங்க பலிஜா சமூகத்தின் உட்பிரிவுகளில் ஒன்றாகும். விஜயநகர மன்னர்கள் மதுரை சுல்தான்களின் பிடியிலிருந்து மதுரையை விடுவிக்கப் போரிட்டபோது, அவர்கள் தங்களோடு லிங்க பலிஜா மக்கள் உட்பட பலதரப்பட்ட மக்களையும் அழைத்து வந்தனர். தமிழ்நாட்டு மக்கள் பலிஜா மக்களை வடுகர் என்றும், லிங்க பலிஜா மக்களை லிங்க வடுகர் என்றும் அழைத்தனர். விஜயநகரப் பேரரசு தமிழ்நாட்டிற்கு வருவதற்கு முன்பே வீரசைவம் தமிழ்நாட்டில் பரவலாக இருந்தது. வீரசைவம் அல்லது லிங்காயதம் என்பது ஒரு சமூகத்தின் பெயரல்ல, மாறாக அது ஒரு சமயப் பிரிவு. தமிழ்நாட்டில் பண்டாரங்கள் என்பவர்களே வீரசைவர்கள் ஆவர். லிங்க பலிஜா ஜங்கம் மக்களும் வீரசைவ லிங்காயதக் கொள்கைகளைப் பின்பற்றியதால், லிங்க பலிஜா மக்கள் லிங்கதாரி ஜங்கமர், லிங்கதாரி பண்டாரம், லிங்கங்கட்டி பண்டாரம், லிங்க பண்டாரம், லிங்க வடுகர், லிங்காயத், லிங்காயத் நாயுடு, லிங்க பலிஜா, லிங்க பூ பண்டாரம் போன்ற பல பெயர்களால் அழைக்கப்பட்டனர், பின்னர் பொதுவாக அவர்களைப் பண்டாரம் என்று அழைக்கத் தொடங்கினர்.  
ஜங்கம் மக்கள் வீரசைவத்தை பின்பற்றிய காரணத்தினால் தமிழ் வீரசைவ மற்றும் பிற சமூக மக்களால் பண்டாரம் என்று அழைக்கப்பட்டார்கள். உண்மையில் ஜங்கம் மற்றும் பண்டாரம் இரண்டும் வேறு வேறு சமூகங்களும்.
# பண்டாரம் (சமய மரபு)

## எட்கர் தர்ஸ்டசன் கூற்று

தென்னிந்தியக் குலங்களும் குடிகளும் என்னும் தலைப்பின் கீழ் எட்கர் தர்ஸ்டசன் ஒவ்வொரு குலத்தைப் பற்றியும் அறிமுகத் தகவல்களைத் தருகிறார். அவரின் கூற்றுப்படி பண்டாரமென்பது ஒரு தொழிலை மேற்கொண்டவர்களின் பெயராகுமேயன்றி ஒரு சாதிக்குரிய பெயராகாது. அவர்கள் சைவ நெறியில் உறுதியான பற்றுள்ளவர்கள்; துறவற மனம் கொண்டவர்கள்; கழுத்தில் லிங்கம் அணிந்துகொள்பவர்கள். ஒரு காலத்தில் சோழிய வெள்ளாளர்களாகவும் இருந்தவர்கள். இவர்களில் கோயில் பணியாளர்கள் அதிகம். கோயில் வழிபாட்டிற்குரிய மலர்மாலைகளைத் தருவதும் வழிபாடு நடக்கும்போது தேவாரம் ஓதுவதும் இவர்களது பணி. கிராமங்களில் கிராமத் தேவதைகளின் கோயில்களில் பண்டாரங்கள் பூசாரிகளாகவும் உள்ளனர். சில இடங்களில் ஆற்றிலிருந்து கோயில் திருமஞ்சன நீராட்டிற்கு நீர்சுமந்து வருபவர்களாகவும் உள்ளனர்.
பொன் போன்ற விலையுயர்ந்த பொருட்களை வைத்திருக்கும் அரசு, கோயில் கருவூலங்கள் “பொற் பண்டாரங்கள்” என்றே அழைக்கப்பட்டு வந்திருக்கின்றன.
பிற்காலச் சோழர்கள் காலத்தில் பண்டாரங்கள் கருவூல அதிகாரிகளாகவும் பணியாற்றி உள்ளனர். அரசாங்க உத்தரவுகளைப் பனையோலையில் பதிவுசெய்து அவற்றைப் பாதுகாக்கும் நூலகர்களாகவும் இவர்கள் இருந்துள்ளார்கள்.
பிற்காலத்தில் பண்டாரம் என்பது ஒரு சாதிக்குரிய பெயராகவும் பல சாதிகளிலிருந்து தேர்ந்தெடுத்த வகுப்பிற்குரிய பெயராகவும் விளக்கம் பெறுகிறது. பண்டாரம் என்னும் சாதி நிலவுடமையாளர்களில் மதிப்பு வாய்ந்த பிரிவினரையும் சில மடங்களைச் சேர்ந்த சன்னியாசிகளையும் செல்வச்செழிப்புள்ள ஆதீனங்களின் மேலாளர்களையும் குறிக்கும் சொல்லாக மாற்றம்பெறுகிறது. இந்தப் பண்டார சன்னதிகள் துறவற வாழ்க்கையை மேற்கொண்டு சைவ ஆகமங்கள் புராணங்கள் ஆகியவற்றில் நல்ல பரிச்சயம் உடையவர்கள் ஆனார்கள். தமிழில் நல்ல புலமையும் சைவசித்தாந்தத்தில் நல்ல தேர்ச்சியும் பெற்று ‘தம்பிரானும்’ ஆனார்கள். மாணிக்கவாசகர் “பண்டாரம்” என்னும் சொல்லை திருவாசகத்தில் சிறப்பாகப் பிரயோகிக்கிறார்.
# பண்டாரம் (சமய மரபு)

## தொழில்கள்

### கோயில் பணி

பண்டாரம் இனத்தைச் சேர்ந்தவர்களில் அனேகமானோர் ஆலயங்களில் தொண்டு வேலைகளை செய்யவும், ஓதுவார்களாகவும், பண்டகசாலை பராமரிப்பாளராகவும், பண்டைய அரசனால் நியமிக்கப் பெற்றார்கள் என்றும் அறிய முடிகின்றது. அத்துடன் இவர்கள் சோதிட சாத்திரத்திலும் வல்லுனர்களாகவும் இருந்தனர். இவை மாத்திரமன்றி ஆலயங்களில் பண்ணோடு திருமுறைகள் ஓதுபவர்களாகவும், சங்கு வாத்தியம் செய்பவர்களாகவும், பூமாலை கட்டுதல், பூசைக்குரிய பூக்கள் சேகரித்தல், சுவாமி திருவுருவங்களை (சாத்துப்படி) அலங்கரித்தல் போன்ற திருத்தொண்டுகள் செய்வதிலும் வல்லவர்களாக இருந்துள்ளார்கள்.
சைவ சமய அனுட்டானங்களையும், பூசை விதிகளையும் நன்கு அறிந்திருந்தனர்; இதன் காரணமாகவே இன்றும் இக்குலத்தினர் மலேசியா, சிங்கப்பூர் போன்ற தெற்காசிய நாடுகளிலும் கோவில்களில் பணிபுரிகின்றனர். இந்தியாவில் பிராமணருக்கு அடுத்தபடியாக கோவில்களில் பணிபுரிகின்றனர்.தமிழ்நாடு, கேரள மாநிலங்களில் சில ஆலயங்களில் ஓதுபவர்களாகவும் உள்ளனர்.
# பண்டாரம் (சமய மரபு)

## வெவ்வேறு பெயர்கள்

தமிழ்நாடு முழுவதும் பரவலாக காணப்பட்டாலும் ராமநாதபுரத்தில் ஆண்டிப்பண்டாரம் அல்லது புலவர், கன்னியாகுமரி மாவட்டத்தில் வீரசைவர், திண்டுக்கல் பகுதியில் பண்டாரம், மலைபண்டாரம் அல்லது ஆண்டிபண்டாரம், மதுரையில் யோகிஸ்வரர் அழைக்கப்படுகிறார்கள். இருந்தாலும் ஆண்டிபண்டாரம் அல்லது பண்டாரம் என்ற பெயரை சமூகம் கேலியாகசித்தரிப்பதால் பொதுவாக முக்கியமாக இளைய தலைமுறையினர் வீரசைவர் மற்றும் யோகிஸ்வரர் என்றே கூறிக்கொள்கின்றனர். இதனால் அரசு மூலம் இவர்களுக்கு கிடைக்கவேண்டிய சலுகைகள் கிடைக்காமல் போய்விடுகின்றன.
# பண்டாரம் (சமய மரபு)

## வெவ்வேறு பெயர்கள்

### புலவர்

அக்காலங்களில் அரசவைப்புலவராகவும் இருந்துள்ளனர். இதனால் இவர்களை "புலவர்" என்றே அழைத்துள்ளனர். தற்பொழுது கூட தமிழ்நாட்டின் ராமநாதபுரத்தில் குறிப்பிட்ட ஒரு பண்டாரப் பிரிவினரை "புலவர்" என்றே அழைக்கின்றனர்.
# பண்டாரம் (சமய மரபு)

## வெவ்வேறு பெயர்கள்

### மலைப்பண்டாரம்

மலைப்பண்டாரம் என்னும் குலப்பிரிவும் உள்ளது. இவர்கள் சைவசமயத்தின் மீதோ தமிழின் மீதோ தாகம் கொண்டவர்களல்லர். இவர்கள் காட்டில் எளிய வாழ்க்கை மேற்கொண்டவர்கள். மலையாளத்திற்கு நெருக்கமான மொழியையே பேசுகிறார்கள். காட்டுக்குகை, மரக்கூட்டம், பாறையிடுக்கு இவற்றை வாழ்விடமாகக் கொண்டவர்கள். காட்டில் கிடைக்கும் பொருள்களைக் கொண்டு பண்டமாற்றம் செய்து வாழ்பவர்கள்.
# பண்டாரம் (சமய மரபு)

## வெவ்வேறு பெயர்கள்

### தென்மாவட்டங்களில் பழக்கம்

முருகனுக்கு மிகவும் உகந்ததான ‘காவடியை’ எடுக்கும்போது அதைத் தோள்மீது ஏற்றிவைக்க ‘பண்டாரம்’ கிடைத்தலே நன்மை என்னும் நம்பிக்கை தென்மாவட்டங்களில் பலமாக உள்ளது. சஷ்டிக் காலங்களில் அதுவும் இரண்டாம் படைவீடான திருச்செந்தூரில் அங்கப் பிரதட்சணம் செய்த பிறகு பண்டாரம் கையால் விபூதி தரிப்பதை மிகவும் நன்மை என்றும் அவர்களுக்காகவே காத்திருப்பவர்களையும் காணலாம்.
பண்டாரங்களை ஒன்று அல்லது மூன்று அல்லது ஐந்து, ஏழு என்ற ஒற்றைப்படை எண்ணிக்கையில் வீட்டுக்கழைத்து வந்து தலைவாழையிலை முன்பு அமரவைக்கிறார்கள். பண்டாரங்கள் தங்கள் கையோடு கொண்டுவரும் சங்கை ஊதி (சங்கு ஊதுவதை சங்கு பெருக்குவது என்று குறிப்பிடுகிறார்கள்) முருகன் பாடல்களைப் பாடித்துதித்த பின்பு தலை வாழையிலையில் பரிமாறப்பட்ட அறுசுவை உணவைப் புசிக்கிறார்கள். அவர்களை அவ்வாறு வயிறார உண்ணவைத்தால் அதுவரை சேர்ந்திருந்த பாவங்கள் அனைத்தும் உடனடியாக முருகனருளால் தொலையும் என்பது ஐதீகம். இது தென்மாவட்டங்களில் இன்றும் செல்வாக்குடன் இருக்கும் பழக்கம்.  
தெலுங்கு மொழி பேசும் ஜங்கம்கள் மற்றும் தமிழ் மொழி பேசும் பண்டாரங்கள் வேறு வேறு சமூகத்தை சேர்ந்தவர்களாவர் ஆயினும் இவர்கள் வீரசைவ மரபின் மூலம் இணைக்கப்பட்டுள்ளார்கள்
# பண்டாரம் (சமய மரபு)

## மொழிகள்

இவர்கள் பொதுவாக தமிழ்மொழியினை தாய்மொழியாக கொண்டுள்ளனர். இருந்தாலும் சிலர் கன்னடம், தெலுங்கு, மலையாளம் பேசுகின்றனர். தெற்காசிய நாடுகளில் இருப்பவர்கள் மலாய் பேசுகின்றனர்.
# பண்டாரம் (சமய மரபு)

## மொழிகள்

### பண்பாடு மற்றும் கலாச்சாரம்

இவர்கள் இந்து சைவமுறைகளில் திருமந்திரத்தினை அடிப்படையாகக் கொண்டுள்ள தூயதமிழ் பண்பாட்டினையும் கொண்டுள்ளனர். சிலரால் வீரசைவ (லிங்காயத்) கன்னட, தெலுங்கு, மலையாளம் போன்ற திராவிட பண்பாட்டினையும் கொண்டுள்ளனர்.
# பண்டாரம் (சமய மரபு)

## இவற்றையும் காண்க

- பண்டாரம் (யாழ்ப்பாணம்)
# ஏனைய மொழியியல் பற்றிய இலங்கைத் தமிழ் நூல்களின் பொதுப்பட்டியல்

இலங்கை எழுத்தாளர்களினால் எழுதி வெளியிடப்பட்ட *தமிழ் மொழி, சிங்கள மொழி, ஆங்கில மொழி* தவிர்ந்த **ஏனைய மொழியியல் தமிழ் நூல்கள்** கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
# ஏனைய மொழியியல் பற்றிய இலங்கைத் தமிழ் நூல்களின் பொதுப்பட்டியல்

## ஆண்டுகள் 2001 -2010

### ஆண்டு 2004

- **இத்தாலி மொழியை இலகுவாக கற்றுக்கொள்ளுங்கள்** - கே. ஜெகன். (மணிமேகலைப் பிரசுரம்) 1வது பதிப்பு 2004.
# ஏனைய மொழியியல் பற்றிய இலங்கைத் தமிழ் நூல்களின் பொதுப்பட்டியல்

## ஆண்டுகள் 2001 -2010

### ஆண்டு 2006

- **ஜேர்மன் அகராதி: தமிழ் - ஜேர்மன், ஜேர்மன் - தமிழ்**. - கனகசபாபதி சரவணபவன். (திருக்கோணமலை வெளியீட்டாளர்கள்) 1வது பதிப்பு, 2006.
# ஏனைய மொழியியல் பற்றிய இலங்கைத் தமிழ் நூல்களின் பொதுப்பட்டியல்

## ஆண்டு குறிப்பிடப்படாதவை

- நூல்தேட்டம்: தொகுதி 01 முதல் 06 வரை - என். செல்வராஜா (இலண்டன்)
- இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN 0253- 8229
- பயனர்களால் பார்க்கப்படும் நூல்கள்
# அறிவியல் ஆராய்ச்சி நூல்களின் இணையப்பக்கங்கள்

அறிவியல் துறையில் வெளிவரும் சில முக்கியமான ஆராய்ச்சி நூல்களின் இணையப் பக்கங்கள் கொடுக்கப்பட்டுள்ளன (பட்டியல் முழுமையானதல்ல)
# அறிவியல் ஆராய்ச்சி நூல்களின் இணையப்பக்கங்கள்

## பொது அறிவியல் இதழ்கள்

1. சயின்சு
1. நேச்சர்
1. செல்
1. ஆய்வு மருத்துவம்
1. நியூ சயின்டிஸ்ட்
1. அமெரிக்க விஞ்ஞானம்
# அறிவியல் ஆராய்ச்சி நூல்களின் இணையப்பக்கங்கள்

## நோயெதிர்ப்பியல் இதழ்கள்

1. நேச்சர் எதிர்ப்பியல்
1. நேச்சர் எதிர்ப்பியல் தொகுப்பு
1. நோயெதிர்ப்பியல் இதழ்
1. நோயெதிர்ப்பியல் -1
1. நோயெதிர்ப்பியல் -2
# அறிவியல் ஆராய்ச்சி நூல்களின் இணையப்பக்கங்கள்

## மருத்துவ இதழ்கள்

1. லான்செட் மருத்துவ இதழ்
1. மருத்துவ ஆய்வு இதழ்
# அறிவியல் ஆராய்ச்சி நூல்களின் இணையப்பக்கங்கள்

## உயிர்வேதியியல் இதழ்கள்

1. உயிரியல் இதழ்
1. உயிர்வேதியியல் இதழ்
1. நொதியியல் முறைகள்
# அறிவியல் ஆராய்ச்சி நூல்களின் இணையப்பக்கங்கள்

## மூலக்கூறு உயிரியல் இதழ்கள்

1. எம்போ இதழ்
1. மூலக்கூறு உயிரியல் இதழ்
# அறிவியல் ஆராய்ச்சி நூல்களின் இணையப்பக்கங்கள்

## மரபியல் இதழ்கள்

1. நேச்சர் மரபியல்
1. நேச்சர் மரபியல் தொகுப்பு
# தமிழ் இரசாயனவியல் நூல்களின் பட்டியல் (இலங்கை)

இலங்கை எழுத்தாளர்களினால் எழுதி வெளியிடப்பட்ட **தமிழ் வேதியியல் (இரசாயனம்) நூல்கள்** கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை முதன்மைப்படுத்தியே தொகுக்கப்பட்டுள்ளது.
# தமிழ் இரசாயனவியல் நூல்களின் பட்டியல் (இலங்கை)

## ஆண்டுகள் 1991 - 2000

### ஆண்டு 1994

- *அடிப்படை இலத்திரனியல் முதலாம் பகுதி*- ஜீ.டீ. ஸிதஸிங்ஹ, கொழும்பு 1994
# தமிழ் இரசாயனவியல் நூல்களின் பட்டியல் (இலங்கை)

## ஆண்டுகள் 1991 - 2000

### ஆண்டு 1998

- **க.பொ.த. உயர்தர வகுப்புக்கான சேதன இரசாயனம்: பரீட்சை வழிகாட்டி** - பி. ஆர். ஏ. ஜோசப். 2வது பதிப்பு: நவம்பர் 2000, 1வது பதிப்பு: ஏப்ரல் 1998.
# தமிழ் இரசாயனவியல் நூல்களின் பட்டியல் (இலங்கை)

## ஆண்டுகள் 2001 - 2010

### ஆண்டு 2002

- **கைத்தொழில் இரசாயனம்: சூழல் மாசடைதல்** - எஸ். தில்லைநாதன். 1வது பதிப்பு: ஜனவரி 2002.
# தமிழ் இரசாயனவியல் நூல்களின் பட்டியல் (இலங்கை)

## ஆண்டு குறிப்பிடப்படாதவை

- நூல்தேட்டம்: தொகுதி 01 முதல் 06 வரை - என். செல்வராஜா (இலண்டன்)
- இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN 0253- 8229
- பயனர்களால் பார்க்கப்படும் நூல்கள்
# ஸ்ரீ ஆண்டாள் அழகர் பொறியியல் கல்லூரி

**ஸ்ரீ ஆண்டாள் அழகர் பொறியியல் கல்லூரி** தமிழ்நாட்டிலுள்ள ஒரு கல்லூரி. சென்னையிலிருந்து ஏறத்தாழ 70 கி.மீ தொலைவில் செங்கல்பட்டு அருகே மாமண்டூரில் சென்னை-திருச்சி தேசிய நெடுஞ்சாலையில் அமைந்துள்ளது. இது 2001-ம் ஆண்டு தொடங்கப்பட்டது. நடிகர் மற்றும் தேசிய முற்போக்கு திராவிடக் கழகத்தலைவர் விஜயகாந்தின் குடும்பத்தினரால் நிருவகிக்கப்படுகிறது.
# தூய விஞ்ஞான பிரிவு ஏனைய தமிழ் நூல்களின் பொதுப்பட்டியல் (இலங்கை)

இலங்கை எழுத்தாளர்களினால் எழுதி வெளியிடப்பட்ட *புவியியல் விஞ்ஞானம், சுனாமி*, *விண்வெளிப்பயணம்* போன்ற **தூய விஞ்ஞான பிரிவு ஏனைய தமிழ் நூல்கள்** கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
# தூய விஞ்ஞான பிரிவு ஏனைய தமிழ் நூல்களின் பொதுப்பட்டியல் (இலங்கை)

## ஆண்டுகள் 1991 - 2000

### ஆண்டு1998

- **சீறிவந்த சூறாவளி 78: ஒரு நிகழ்வின் சுவடுகள்** - செழியன் ஜே. பேரின்பநாயகம். கண்டி: மக்கள் கலை இலக்கிய மன்றம். 1வது பதிப்பு: ஜனவரி 1998
# தூய விஞ்ஞான பிரிவு ஏனைய தமிழ் நூல்களின் பொதுப்பட்டியல் (இலங்கை)

## ஆண்டுகள் 2001 - 2010

### ஆண்டு 2005

- **ஆழிப்பேரலைக்குள் ஒரு தேடல்** - அ. பீ. திருமகன் (தொகுப்பாசிரியர்). முல்லைத்தீவு: பங்குத் தந்தையும் பங்கு மக்களும், 1வது பதிப்பு: டிசம்பர் 2005
- **உள்முகம்: சுனாமி பற்றிய பதிவுகள்** - யதீந்திரா, வை. ஜெயமுருகன் (தொகுப்பு). பாரிஸ்: அப்பால் தமிழ், 1வது பதிப்பு: ஓகஸ்ட் 2005.
# தூய விஞ்ஞான பிரிவு ஏனைய தமிழ் நூல்களின் பொதுப்பட்டியல் (இலங்கை)

## ஆண்டுகள் 2001 - 2010

### ஆண்டு 2006

- **விண்வெளியில் வீரகாவியங்கள்: பூர்விகமும் முன்னோடிகளும்** - க. இந்திரகுமார். (மூலம்), லே. தமிழ்வாணன், 1வது பதிப்பு: ஏப்ரல் 2006.
- **ஆழிப் பேரலையும் ஈழத் தமிழரும்** - கனகரவி, வவுனியா: விண்மணி வெளியீட்டகம், 1வது பதிப்பு: ஜுலை 2006
# தூய விஞ்ஞான பிரிவு ஏனைய தமிழ் நூல்களின் பொதுப்பட்டியல் (இலங்கை)

## ஆண்டு குறிப்பிடப்படாதவை

- நூல்தேட்டம்: தொகுதி 01 முதல் 06 வரை - என். செல்வராஜா (இலண்டன்)
- இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN 0253- 8229
- பயனர்களால் பார்க்கப்படும் நூல்கள்
# விக்கிபாசா

**விக்கிபாசா** (ஆங்கிலம்: *Wikibhasha* ; கிரந்தம்: *விக்கிபாஷா*) என்பது நிகழ்நிலைக் கலைக்களஞ்சியமான விக்கிப்பீடியாவிற்கானப் பன்மொழித் தகவற்சேர்ப்புக் கருவியாகும். இது ஏற்கனவே உள்ள விக்கிப்பீடியா கட்டுரைகளைப் பிற மொழிகளில் மொழிபெயர்க்க உதவும் ஒரு கருவியாகும். இதன் இடைமுகமானது மொழிபெயர்க்கப் படவேண்டிய கட்டுரையை இடப்பக்கமும் மொழிபெயர்க்கப்படப் போகும் மொழியின் கட்டுரை இடப்பக்கமும் காட்டப்படும். இதன் பின்னர் இயந்திர மொழிபெயர்ப்பு தொடங்கப்படும். மொழிபெயர்ப்பு முடிந்த பிறகு இலக்கு மொழிக்குக் கட்டுரையைப் பதிவேற்றலாம். புதிய கட்டுரையைப் பதிவேற்றுவது மட்டுமின்றி ஏற்கனவே உள்ள கட்டுரைகளையும் மேம்படுத்தலாம்.  
விக்கிபாசா 30க்கும் மேற்பட்ட மொழிகளில் தகவல்களை உருவாக்கப் பயன்படுகிறது; குறைந்த உள்ளடக்கம் கொண்ட விக்கிப்பீடியாக்களுக்கு அதிக அளவில் கட்டுரைகளைக் கொண்டு சேர்க்க உதவலாம் என கருதப்படுகிறது. ஒரு தகவலின் படி மைக்ரோசாஃப்ட் ஆய்வகமும் விக்கிமீடியா நிறுவனமும் இணைந்து விக்கிப்பீடியா பயனர் சமூகம் பயனடைய இதனை அரபி, இடாய்ச்சு, இந்தி, சப்பானிய மொழி, போர்த்துக்கீசியம், எசுப்பானியம் போன்ற மொழிகளில் அறிமுகப்படுத்தின. **பாசா** (*பாஷா*) எனும் சொல் வட இந்திய மொழிகளில் **மொழி** எனும் பொருள் தருவதாகும்.  
இக்கருவி தமிழ் விக்கிப்பீடியாவில் பயன்படுத்தப்பட்ட கூகுள் தமிழாக்கக் கருவியைப் போன்றதேயாகும். விக்கிபாசா விக்கிப்பீடியா இடைமுகப்பிலேயே மொழிபெயர்ப்புப் பணியைச் செய்கிறது. அதே வேளையில் கூகுள் தமிழாக்கக் கருவி தனியாக ஒரு இடைமுகப்பிற்கு நம்மை இட்டுச் சென்று அங்கு மொழிபெயர்ப்புப் பணியைச் செய்ய வைக்கிறது. இதற்கு கூகுள் கணக்கு தேவைப்படுகிறது.
# விக்கிபாசா

## இயக்கம்

இதனை விக்கிப்பீடியா பயனர்நிரலாக விக்கிப்பயனர்கள் "என் விருப்பத்தேர்வுகள்" மூலம் இணைத்துக்கொள்ளலாம். மாற்றாக உலாவியில் விக்கிபாசா இணையதளத்திலிருந்து புத்தகக்குறிநிரலாக இறக்கிக் கொள்ளலாம்.தற்போது ஆங்கிலத்திலிருந்து பிற மொழிகளுக்கு மட்டுமே மொழிமாற்றம் செய்யவியலும். இடைமுகம் ஆங்கிலத்தில் உள்ளது. இருப்பினும் இந்தக் கட்டற்ற பொதி இரு மொழிகளில் தன்மயமாக்கப்பட்டுள்ளது.  
1. விக்கிபாசாவை ஓர் விக்கிப்பீடியா பக்கத்திலிருந்து அழைத்து விக்கிப்பீடியா பக்க உள்ளடக்கத்தை எந்த மொழியில் மொழிமாற்றம் செய்ய வேண்டும் என தேர்ந்தெடுக்க வேண்டும்.
1. இரு பத்திகளில் காட்டப்படும் மூலத்தையும் இலக்கு (வரைவு) மொழிமாற்றப் பக்கத்தையும் ஒப்பிட்டு வேண்டிய மாற்றங்களைச் செய்யலாம். வலது பத்தியின் மேலுள்ள மொழிமாற்ற மேல்திறப்பு தேர்வினை தேர்ந்தெடுத்திருந்தால் ஒவ்வொரு வரியாக காட்டப்பட்டு அதற்கான இலக்கு மொழிமாற்ற தேர்வுகள் காட்டப்படும். இவற்றில் பொருத்தமானவொன்றைத் தேர்ந்தெடுக்கலாம்; அல்லது மாற்றங்கள் செய்யலாம். பின்னர் "அனுப்பு" பொத்தானை அழுத்தினால் மாற்றங்கள் இலக்கு வரைவுப் பக்கத்தில் சேர்க்கப்படுவதுடன் மைக்ரோசாட்டின் மொழிமாற்றப்பொறிக்கும் அனுப்பப்படும். மொழிமாற்ற மேல்திறப்பு தேர்வினை செயலிழக்கச்செய்யுமாறு தேர்ந்திருந்தால் தரவுகள் மூன்றாம்நபர் தளத்திற்குச் செல்லாது.
1. இரண்டாம் நிலையில் "இயற்று" (Compose) பொத்தானை அழுத்தினால் இடது பத்தியில் முதல்நிலையில் திருத்தப்பட்ட வரைவு இலக்குப் பக்கமும் வலது பத்தியில் இலக்கு மொழி விக்கிப்பீடியாவில் ஏற்கனவே (இருப்பின்)உள்ள பக்கமும் காட்டப்படும். இதனால் முந்தைய ஆக்கங்கள் அழிக்கப்பட்டு புதிய உள்ளடக்கம் எழுதப்படுவது தவிர்க்கப்படுகிறது. வேண்டும் இடங்களில் இடது புறத்திலிருந்து வரிகளை வலது பக்க கட்டுரைப் பக்கத்தில் இணைக்கலாம். மேலும் விக்கி வடிவமைப்பு தவறுகளையும் நீக்கலாம் (வலது பத்தியின் மேலுள்ள "விக்கிவடிவத்தைக் காட்டு" தேர்வாகியிருக்க வேண்டும்.)
1. மொழிமாற்றம் மனநிறைவடைந்த நிலையில் மூன்றாம் பொத்தானை அழுத்தி விக்கிப்பீடியாவில் பதிவேற்றலாம்.  
இரு பத்திகளுக்கும் மேலே உள்ள தத்தலில் இதுவரை பார்த்த பக்கங்கள் பட்டியலிடப்படுவதால் எளிதாக முன்பு செயலாற்றிய பக்கத்திற்குச் செல்லலாம். தவிர விக்கிப்பீடியாவில் தொடர்புள்ள பக்கங்களைத் தேடவும் வசதி உள்ளது.
# விக்கிபாசா

## நிரல்கள் கிடைக்குமிடம்

தற்போது விக்கிபாசா சோதனைப் பதிப்பானது மீடியாவிக்கி நீட்சியாக அப்பாச்சே 2 உரிமத்தின் கீழும் பகுதியாக GPL v2 உரிமத்தின் கீழும் கிடைக்கிறது.
# விக்கிபாசா

## புத்தகக்குறியாக கிடைக்குமிடம்

இது புத்தகக்குறியாக விக்கிபாசா தளத்தில் கிடைக்கிறது.
# விக்கிபாசா

## பயனர் கையேடு

விக்கிபாசாவின் பயனர் கையேடு இங்கு கிடைக்கிறது.
# விக்கிபாசா

## குறைபாடுகள்

- ஆங்கிலத்திலிருந்துத் தமிழிற்குக் கட்டுரைகளை மொழிபெயர்த்துப் பதிவேற்றும் அளவுக்கு இக்கருவி இன்னும் வளரவில்லை. தற்போதைக்கு இந்திய மொழிகளில் இக்கருவி இந்தியை மட்டுமே ஆதரிக்கிறது.
# தீப்பொறி ஆறுமுகம்

**”தீப்பொறி” ஆறுமுகம்** ஒரு தமிழ் நாட்டு அரசியல்வாதி மற்றும் மேடைப் பேச்சாளர். 1970களில் தொடங்கி திராவிட முன்னேற்றக் கழகத்தின் (திமுக) முன்னணிப் பேச்சாளார்களுள் ஒருவராக இருந்தவர் ஆறுமுகம். 2001ம் ஆண்டு திமுக தலைவர் மு. கருணாநிதி தன்னைப் புறக்கணிப்பதாகக் குற்றம் சாட்டி அண்ணா திராவிட முன்னேற்றக் கழகத்தில் (அதிமுக) இணைந்தார். அதிமுகவின் தலைமைக் கழகப் பேச்சாளராக ஒன்பது ஆண்டுகள் இருந்தார். 2010ல் அதிமுகவில் சுதந்திரமாகச் செயல்பட முடியவில்லை என்று குற்றம் சாட்டி மீண்டும் திமுகவில் இணைந்து விட்டார். இவரது மேடைப் பேச்சுகளில் பரபரப்பை ஏற்படுத்தக் கூடிய விஷயங்கள், தனி மனிதத் தாக்குதல்கள், பொதுவெளியில் பயன்படுத்தாத சொற்கள் ஆகியவை மிகுந்திருக்கும்.
# வைக்கம்

**வைக்கம்** (*Vaikom*) என்பது இந்தியாவின் கேரள மாநிலத்தில் உள்ள கோட்டயம் மாவட்டத்தில் இடம்பெற்றிருக்கும் ஒரு நகராட்சியாகும். வட்டத் தலைநகராக இருக்கும் இந்த ஊர் வைக்கம் போராட்டம் மூலம் அறியப்படும் முக்கிய நகரமாகும். கோட்டயத்திற்கு அருகே இந்த ஊர் உள்ளது.  
வைக்கம் நகரத்தில் இந்துக்கள் மிகப்பெரிய மத சமூகமாக உள்ளனர். மக்கள் தொகையில் இவர்கள் 85% உள்ளனர். கிறித்துவர்கள் 12% மற்றும் முசுலிம்கள் 3% என இந்நகரைப் பிரதிநிதித்துவப்படுத்துகின்றனர்.
# வைக்கம்

## வைக்கம் போராட்டம்

திருவிதாங்கூர் சமஸ்தானத்தின் நிர்வாகத்தில் இருந்த வைக்கம் சோமநாதர் கோயிலில் வழிபாட்டு உரிமை நம்பூதிரிகளின் வசம் இருந்தது. இந்தக் கோயிலுக்குள் ஈழவர்களும் அவர்களுக்கு கீழ் வகுப்பினராகக் கருதப்பட்ட சாதிகளும் அனுமதிக்கப்படவில்லை. மேலும் இந்தக் கோயிலைச் சுற்றியிருக்கும் தெருக்களில் நடப்பதற்குக் கூட தடை விதிக்கப்பட்டிருந்தது.  
1905ல் இந்த அநீதிக்கு எதிராக ஈழவர்கள் நடத்திய போராட்டம் திவான் வேலுப்பிள்ளை என்பவரால் முறியடிக்கப்பட்டது. பின்னர் திருவிதாங்கூரில் சட்டசபையில்ல் ஸ்ரீ நாராயணகுருவின் ஸ்ரீ நாராயணகுரு பரிபாலன சபை எனும் இயக்கத்தைச் சேர்ந்த பலர் உறுப்பினர்களாக ஆன போது மீண்டும் இந்தக் கோரிக்கை எழுந்தது. ஆனால் இக்கோரிக்கை நிராகரிக்கப்பட்டு வந்தது. 1924 ஜனவரி 24 ல் டி. கே. மாதவன் முன்முயற்சியில் வைக்கம் ஆலயத்திலும், அதனைச் சுற்றிலும் உள்ள தெருக்களிலும் நுழைவதற்கான வைக்கம் போராட்டம் ஆரம்பித்தது.  
இப்போராட்டம் காந்தியின் வழிகாட்டல்களின் படி காங்கிரசு கட்சி சார்பில் நடைபெற்றது. இதில் ஸ்ரீ நாராயணகுருவின் இயக்கத்தவர் பெருவாரியாக பங்கெடுத்தனர். தமிழக காங்கிரஸ் சார்பில் ஈ. வெ. இராமசாமி, கோவை அய்யாமுத்துக் கவுண்டர், எம்.வி.நாயுடு, இராஜகோபாலாச்சாரி போன்றோர்களும் முக்கியப் பங்கெடுத்தனர். இப்போராடத்தில் மகாத்மா காந்தியும் 1925 ஆம் ஆண்டு மார்ச் 9 அன்று கலந்து கொண்டார் என்பது குறிப்பிடத்தக்கது. கேரளாவில் நடைபெற்ற இந்தப் போராட்டத்தில் ஈ. வெ. இராமசாமி ஐந்து மாதங்கள் வரை சிறையில் இருந்தார் என்பது நினைவில் கொள்ளத் தக்கது.
# விக்டோரியா சிகரம்

காட்சி]]
**விக்டோரியா சிகரம்** (Victoria Peak) என்பது ஹொங்கொங் தீவில் உள்ள ஒரு மலையாகும். இந்த மலையை "ஒசுடின் மலை" என்றும் அழைப்பர். உள்ளூர்வாசிகள் "பீக்" என்று அழைக்கின்றனர். இந்த மலை ஹொங்கொங் தீவின் மேற்காக அமைந்துள்ளது. இதன் உயரம் (1,811 அடிகள்) 552 மீட்டர்களாகும். இது ஹொங்கொங் தீவில் உள்ள உயரமான மலையாகும். அதேவேளை இது ஹொங்கொங்கில் உள்ள உயரமான மலையல்ல. ஹொங்கொங்கில் உள்ள உயரமான மலை டை மோ சான் மலை ஆகும்.  
இருப்பினும் இந்த விக்டோரியா சிகரத்தில் வானொலி அலைக் கோபுரம் ஒன்று கட்டப்பட்டுள்ளது. அதனைச் சூழ வசதிமிக்கவர்களின் அழகிய வசிப்பிடங்களைக் கொண்டுள்ளன. இம்மலைப் பகுதியில் உள்ள வீடுகளும் அதிக விலையானவைகள் ஆகும். அத்துடன் ஹொங்கொங் வரும் சுற்றுலா பயணிகளைக் கவரும் இடங்களில் முதன்மையானதும் ஆகும். இந்த விக்டோரியா சிகரத்தில் இருந்து பார்த்தால், ஹொங்கொங் மையம், வஞ்சாய், மற்றும் கவுலூன் பக்கம் உள்ள கட்டடங்கள் அனைத்தையும் காணக்கூடியதாக இருக்கும். குறிப்பாக ஹொங்கொங் வரும் சுற்றுலாப் பயணிகள் போகும் முதன்மையான இடங்களில் இந்த விக்டோரியா சிகரத்தில் கட்டப்பட்டிருக்கும் சிகரக் கோபுரமும் ஒன்றாகும்.
# விக்டோரியா சிகரம்

## வரலாறு

19ம் நூற்றாண்டுகளில் இந்த விக்டோரியா சிகரம் ஐரோப்பியர்களின் ஆதிக்கப் பகுதியாகவே இருந்தது. வீடுகளும் ஐரோப்பியர்களின் வீடுகளாகவே இருந்தன. தற்போதும் அதிகமான வீடுகள் ஐரோப்பியர்களுடையதாகவே உள்ளன. ஐரோப்பியர்கள் இந்த மலையை விரும்பி தமது வசிப்பிடங்களை அமைத்தமைக்கான முக்கியக் காரணம், இந்த மலையையின் இயற்கை அமைவு, இயற்கையுடன் கூடிய சிறப்பான காலநிலை மற்றும் இம்மலையில் இருந்து பார்த்தால் ஹொங்கொங்கின் பிரதான நகரங்கள் எல்லாம் காணக்கூடியதாக இருக்கும் காட்சி போன்றவைகளாகும். பிரித்தானியரின் ஆட்சிக் காலத்தில் ஹொங்கொங்கில் இருந்த ஆளுநர்கள் ஆறு பேரின் வசிப்பிடங்கள் இந்த விக்டோரியா மலையிலேயே இருந்தன.  
அத்துடன் இந்த விக்டோரியா மலை போக்குவரத்திற்கான சிகரம் டிராம் வண்டி சேவைத் தொடங்கியப் பின், இம்மலை பகுதியில் உள்ள வசிப்பிடங்களின் பெறுமதி மேலும் உயர்ந்தன.
# ஊடகத்துறை வரலாறு - இலங்கைத் தமிழ் நூல் பட்டியல்

இலங்கை எழுத்தாளர்களினால் எழுதி வெளியிடப்பட்ட **ஊடகம், ஊடகவியலாளர், ஒலிபரப்புத்துறையினர் பற்றிய வரலாற்று தமிழ் நூல்கள்** கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப்படுத்தியே தொகுக்கப்பட்டுள்ளது.
# ஊடகத்துறை வரலாறு - இலங்கைத் தமிழ் நூல் பட்டியல்

## ஆண்டுகள் 1981 - 1990

### ஆண்டு 1984

- *பத்திரிகையாளன்:* *ஈழநாடு வெள்ளிவிழா சிறப்பிதழ்* - எஸ். எஸ். குகநாதன். (தலைவர்). யாழ்ப்பாணம்: வட இலங்கை பத்திரிகையாளர் சங்கம், 1வது பதிப்பு: பெப்ரவரி 1984
# ஊடகத்துறை வரலாறு - இலங்கைத் தமிழ் நூல் பட்டியல்

## ஆண்டுகள் 1991 - 2000

### ஆண்டு 1999

- *ஜீவநதி: மணிவிழாச் சிறப்பு மலர்* - மணிவிழாக் குழு. தெகிவளை: மணிவிழாக் குழு, 1வது பதிப்பு: நவம்பர் 1999.
# ஊடகத்துறை வரலாறு - இலங்கைத் தமிழ் நூல் பட்டியல்

## ஆண்டுகள் 2001 - 2010

### ஆண்டு 2001

- *துரைவி நினைவலைகள்* - து. வி. ராஜ்பிரசாத் (பதிப்பாசிரியர்) 1வது பதிப்பு: பெப்ரவரி 2001.
# ஊடகத்துறை வரலாறு - இலங்கைத் தமிழ் நூல் பட்டியல்

## ஆண்டுகள் 2001 - 2010

### ஆண்டு 2002

- *என்னுள் என்னோடு* - எஸ். கே. காசிலிங்கம். 1வது பதிப்பு: மார்ச் 2002.
# ஊடகத்துறை வரலாறு - இலங்கைத் தமிழ் நூல் பட்டியல்

## ஆண்டுகள் 2001 - 2010

### ஆண்டு 2005

- *ஒலி அலையில் என் நினைவலைகள்* - விசாலாட்சி ஹமீது. 2வது பதிப்பு: ஒக்டோபர் 2005, 1வது பதிப்பு: மார்ச் 2005.
# ஊடகத்துறை வரலாறு - இலங்கைத் தமிழ் நூல் பட்டியல்

## ஆண்டுகள் 2001 - 2010

### ஆண்டு 2006

- *ப்ரியநிலா: அமீன் சிறப்பு மலர்* - உயன்வத்தை றம்ஜான் (இதழாசிரியர்). தெவனகல: ப்ரியநிலா பதிப்பகம், 1வது பதிப்பு: ஜுலை 2006.
# ஊடகத்துறை வரலாறு - இலங்கைத் தமிழ் நூல் பட்டியல்

## ஆண்டுகள் 2001 - 2010

### ஆண்டு 2007

- *வானொலிக் கலை* - விமல் சொக்கநாதன். 1வது பதிப்பு: ஏப்ரல் 2007, .
# ஊடகத்துறை வரலாறு - இலங்கைத் தமிழ் நூல் பட்டியல்

## ஆண்டு குறிப்பிடப்படாதவை

- நூல்தேட்டம்: தொகுதி 01 முதல் 06 வரை - என். செல்வராஜா (இலண்டன்) , , .
- இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன், , , , , , , , , ,
- இவர்கள் நம்மவர்கள் பாகம் 01 முதல் 05 வரை - பீ. எம். புன்னியாமீன், , , , ,
- இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN 0253- 8229
- **பயனர்களால் பார்க்கப்படும் நூல்கள்**
# ஜுனூன் தமிழ்

**ஜுனூன் தமிழ்** என்பது தமிழ் இலக்கண விதிகளையும் மரபுகளையும் பின்பற்றாத, பேச்சுத் தமிழின் வழமைகளும் இல்லாத கொச்சையான ஒரு தமிழ் வழக்கு. பிற மொழிகளில் இருந்து மொழிபெயர்க்கும் போது அம்மொழிகளுக்கு உரித்தான சொற்றொடர் அமைப்பு மாறாமல், சொற்களை மட்டும் மொழிபெயர்ப்பதால் இத்தகு சிதைவு உண்டாகின்றது. “ஜுனூன் தமிழ்” என்ற பெயர் குறைபாடுள்ள தமிழ் மொழிபெயர்ப்புகளை இழிவுபடுத்தவும் கேலி செய்யவும் பயன்படுகிறது.
# ஜுனூன் தமிழ்

## தோற்றம்

1990களின் நடுவில் சென்னை நகரில் மட்டும் ஒளிபரப்பான தூர்தர்ஷன் அலைவரிசையான டிடி-மெட்ரோ தொலைக்காட்சியில் "ஜுனூன்" (பிடிவாதம்/பீடிப்பு) என்ற இந்தி மொழி நெடுந்தொடர் தமிழில் மொழிமாற்றப்பட்டு வெளியானது. பல ஆண்டுகள் தொடர்ந்து வெளியான இத்தொடர் சென்னை மக்களிடையே நல்ல வரவேற்பைப் பெற்றிருந்தது. இதில் வரும் தமிழ் வசன சேர்க்கை, பாத்திரங்களின் இந்தி வசன வாயசைப்புக்கு ஏற்றவாறு அமைந்திருந்தது. தமிழ் உரையாடல்களில் சொற்கள் வழக்கமான இடங்களில் இல்லாமல் முன்னும் பின்னும் அமைந்தன. இதனால் அதுவரை கண்டிராத புதிரான ஒரு பேச்சுத் தமிழ் வழக்கு உருவானது.  
எழுவாய் மற்றும் பயனிலைகள் தமிழில் வரும் வரிசை அடியோடு மாறியிருந்த இவ்வழக்கு ஜுனூன் நிகழ்ச்சியை நோக்கமற்ற நகைச்சுவையாக (unintentional comedy) மாற்றியது. மேலும் இந்தியில் பயன்படுத்தப்படும் சுட்டுமொழிகளும் அப்படியே தமிழ்ப்படுத்தப்பட்டன. (எ. கா) இந்தியில் ”சுனியே/சுனோ” (கேளுங்கள்/கேள்), தேக்கியே/தேக்கோ (பாருங்கள்/பார்) என்று சொற்றொடரின் ஆரம்பத்தில் பயன்படுத்துவது வழக்கம். தமிழில் இப்படி வினைச் சொற்கள் அப்படியே பயன்படுத்தபடுவதில்லை, மாறாக “இங்கே பார்/ இங்கே பாருங்க” என்ற பயன்பாடு உள்ளது. ஆனால் இந்தி வாயசைப்புக்கு ஒத்த ஜுனூன் தமிழ் மொழிமாற்றத்தில் “பாருங்க, உங்க பேச்சு சரியில்லை”, “பாருங்க, நான் சொல்றதைக் கேளுங்க” போன்ற வசனங்கள் பரவலாகக் கையாளப்பட்டன.  
இத்தகு மொழிபெயர்ப்பு தமிழைச் சிதைப்பதாகவும் குற்றச்சாட்டுகள் எழுந்தன. இந்த நடையினைக் கேலி செய்யும் வகையில் பிற தமிழ்த் திரைப்படங்களிலும், தொலைக்காட்சித் தொடர்களிலும் பாத்திரங்கள் அமைக்கப்பட்டன. ஜுனூனுக்குப் பின்னும் நுக்கத், விக்கிரமாதித்தன், ஸ்வாபிமான், கானூன், இம்திஹான், அலிஃப் லைலா, சந்திரகாந்தா போன்ற இந்தித் தொடர்கள் இதே பாணியில் தமிழில் மொழிமாற்றப்பட்டு சென்னைத் தொலைக்காட்சியில் ஒளிபரப்பாயின. காலப்போக்கில் இந்த பாணி குறைந்து விட்டாலும் இன்றளவும் வெளியாகும் மொழிபெயர்ப்பு நிகழ்ச்சிகளில் இந்தப் பாணியின் சாயலைக் காணலாம். இந்தி/பிற மொழிகளில் தயாரிக்கப்பட்ட விளம்பர தொலைக்காட்சித் துண்டுகளிலும் பிறமொழி வாயசைப்புக்கு ஏற்ப தமிழ் ஒலிசேர்ப்பு நிகழ்வதால் இத்தகைய தமிழைக் கேட்கலாம்.
# ஜுனூன் தமிழ்

## எடுத்துக் காட்டுகள்

| பேச்சுத் தமிழ் | ஜுனூன் தமிழ் |
| --- | --- |
| நான் நல்லா இருக்கேன் | இருக்கேன் நான் நல்லா |
| நீங்க எப்படி இங்க வந்தீங்க | நீங்க வந்தீங்க எப்படி இங்க |
| நான் சொல்றதக் கேளுங்க | பாருங்க, நான் சொல்றதக் கேளுங்க |
| கல்யாணத்திற்கு பிறகு.....ன்னு அம்மா சொன்னாங்க | அம்மா சொன்னாங்க... கல்யாணத்திற்கு பிறகு.....ன்னு.. |